Nyeste Skilderie af Kiøbenhavn, 1824-10-05
America. De forenede americanske Stater blive med hver Dag mærkværdigere for hver dannet Europæer, thi denne kan med Rette sige om Americanerne hvad J. H. Wessel engang sagde om Baggesen. Han stiger i sin Flugt, jeg daler. Hver Efterretning om denne vigtige Stat og hver Betragtning over dens Anliggender maa derfor være især danske Læsere saa meget mere kjærkommen, som vi ikke, lig Britterne, see den voxe i Flor med avindsyge Øine. Engelland betragter endnu stedse America, som en vantreven Aflægger af dens Kjæmpestamme, hvilket man i Grunden heller ikke kan tage det saa ilde op, naar man betænker, hvad det har mistet ved hiin Stats Frafald og hvilken Jndflydelse den engang i Tiden kan have paa dets Skjebne. Et nyt Bidrag til Kundskab om hine Stater er i afvigte Aar udkommet i Engelland, under Titel af: Memorable Days in America, being a Journal of a Tour to the unted States, principally undertaken to uscertain by positive Evidence, the Condition and probable Prospects of british Emigrants &c., by W. Faux, english Farmer(Mærkværdige Dage i America, eller en Dagbog paa en Reise i de forenede Stater, fortrinligen foretagen i den Hensigt, at bestemme med aabenbar Vished de brittiske Udvandreres Forfatning og sandsynlige Udsigter &c., af W. Faux, engelsk Forpagter.) J Quarterly Review, Dec. 1823, er denne Bog med Strænghed bleven drøftet, saaledes som enhver Anpriser af den americanske Frihed kunde vente sig det for en saadan Domstol. Den engelske Recensent aabner sin Bedømmelse med Forfatterens Lovtale, over America. "Liig de Gamles Minerva, siger han, er det americanske Folk fremkommet paa eengang, i Modenhedens fulde Kraft, uden Barndommens Skrøbelighed eller gradevise Fremskridts langsomme Gang. Americaneren fremtriner i Majestætisk Frihed; er han uskyldig, saa skjelver han ikke for ny Opskudtes Blik og intetbetydende Rigdom, eller segner under sit Medmenneskes Undertrykkelse. Kiendende sine Rettigheder og den Sikkerhed, han ved sit Lands milde Indretninger nyder, straaler Uafhængighed i hans Øie og gløder Menneskelighed i hans Hjerte. Har han gjort Uret, saa kjender han Grændserne for sin Straf og sine Dommeres Characteer; er han uskyldig, saa føler han, at ingen Magt paa Jorden kan knuse ham. Hvilken Forfatning er ikke denne, i Sammenligning med næsten alle europæiske Nationers, Saalænge som dets Constitution bevares, vil Landet være de Fries Hjem, de Ulykkeliges Tilflugtsted og den forfulgte Menneskeheds Fristed. - Denne Lovtale antager Rec. for bombastisk. - Forf. forsikkrer, at hans Vandringer i America udgjorde henved 8000 engelske Mile, og at han har besøgt og havt Omgang med alle de forskjellige Classer af Mennesker. Aarsagen, hvorfor han efterlader en ærværdig Fader, en elsket Kone og et eneste Barn var hans Forkjerlighed for America og hans Ønske, at søge den nogne Sandhed angaaende Udvandringen til dette Land, hvis Frihed roses saa meget. Naar han saae Tusind af sine Landsmænd med saa stor Jver strømme derhen, saa blev han meget begierlig efter at lære at kjende den sande Natur af deres Udsigter. Han taler af Erfaring, og haaber, at den saalænge forvendte og skjulte Sandhed vil bidrage til at forstyrre Blændværket af transatlantisk Speculation og udbrede blandt hans vindskibelige Landsmænd fædrenelandsk Tilfredshed. Recensenten mener, at Bogen vil give overilet og tankeløs Udvandring. et Banesaar og formindske de beklagelige Scener, som engelske Prangeres forføriske Misledninger have frembragt i mange agtværdige Familier, og udpiller nu af Bogen alle de Træk, som kunne vise Americanerne i et høist ufordeelagtigt Lys. (Fortsættes.)